కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
దుబాయ్ టెస్టులో పాక్‌కు చుక్కలు చూపించిన విండీస్!
పాకిస్థాన్ జట్టు 400వ టెస్టు మ్యాచ్‌లో విజయం సాధించింది. కానీ విండీస్ ఆటగాళ్ల పోరాటంతో చివరి దాకా ఓటమి భయంతో బిక్కచచ్చింది.
TNN | Updated:
Oct 18, 2016, 01:08PM IST
దుబాయ్ టెస్టులో పాక్‌కు చుక్కలు చూపించిన విండీస్!
దుబాయ్&zwnj;లో పాకిస్థాన్, వెస్టిండీస్ జట్ల మధ్య జరిగిన టెస్ట్ మ్యాచ్&zwnj;లో 56 పరుగుల తేడాతో నెగ్గిన పాక్ ఊపిరి పీల్చుకుంది. క్రికెట్ చరిత్రలోనే రెండో డే అండ్ నైట్ టెస్ట్ మ్యాచ్ అయిన ఈ టెస్టు తొలి ఇన్నింగ్స్&zwnj;లో పాక్ 579/3 పరుగుల భారీ స్కోరు సాధించింది. ఆ జట్టు ఓపెనర్ అజహర్ అలీ ట్రిపుల్ సెంచరీ సాధించి డై అండ్ నైట్ టెస్టుల్లో తొలి ట్రిపుల్ సెంచరీయన్&zwnj;గా రికార్డు నెలకొల్పాడు. భారీ లక్ష్యంతో బరిలోకి దిగిన విండీస్ బ్యాట్స్&zwnj;మెన్ బాగానే పోరాడారు. బ్రావో 87 పరుగులు, శామ్యూల్స్ 76 పరుగులు చేయడంతో.. తొలి ఇన్నింగ్స్&zwnj;లో ఆ జట్టు 357 పరుగులు చేయగలిగింది. అదే సమయంలో పాక్ స్పిన్నర్ యాసిర్ షా ఐదు వికెట్లు తీసి 17 టెస్టుల్లోనే వంద వికెట్లు తీసిన బౌలర్&zwnj;గా అశ్విన్&zwnj;(18 టెస్టుల్లో 100 వికెట్లు)ను వెనక్కి నెట్టాడు.
Visit Site
Recommended byColombia
తొలి ఇన్నింగ్స్&zwnj;లో పాక్&zwnj;కు 222 పరుగుల భారీ ఆధిక్యం ఉండటంతో ఇప్పటి వరకూ మ్యాచ్&zwnj;లో ఆ జట్టే పై చేయి సాధించింది. రెండో ఇన్నింగ్స్&zwnj;లో పాక్ బ్యాటింగ్&zwnj;కు దిగడంతో సీన్ ఒక్కసారిగా మారిపోయింది. విండీస్ బౌలర్ దేవేంద్ర బిషు 8 వికెట్లతో చెలరేగిపోయాడు. దీంతో మొదటి ఇన్నింగ్స్&zwnj;లో 579 పరుగులు చేసిన పాకిస్థానీ బ్యాట్స్&zwnj;మెన్ మలి ఇన్నింగ్స్&zwnj;లో 123 పరుగులకే చాప చుట్టేశారు. ఆసియా గడ్డ మీద అత్యుత్తమ బౌలింగ్ ప్రదర్శన చేసిన ఆసియేతర వ్యక్తిగా బిషూ రికార్డులకెక్కాడు. టెస్టుల్లో బిషూకి ఇదే అత్యుత్తమ బౌలింగ్ ప్రదర్శన.
ఇక రెండో ఇన్నింగ్స్&zwnj;లో బ్యాటింగ్&zwnj;కు దిగిన విండీస్ బ్యాట్స్&zwnj;మెన్ అసాధారణంతా పోరాడారు. తొలి ఇన్నింగ్స్ ఆధిక్యంతో పాక్&zwnj;కు విజయానికి సరిపడా పరుగులు లభించాయి. ఆట చివరి రోజుకు వచ్చేసరికి వెస్టిండీస్&zwnj; గెలవాలంటే 251 పరుగులు అవసరం కాగా, పాక్ నెగ్గాలంటే 8 వికెట్లు కూల్చాల్సిన పరిస్థితి తలెత్తింది. అద్భుతంగా పోరాడిన బ్రావో 249 బంతులను ఎదుర్కొని 116 పరుగులు చేశాడు. బ్రావో అవుటయ్యే సమయానికి విండీస్&zwnj;కు మరో 83 పరుగులు అవసరం కాగా, పాక్&zwnj;కు మూడు వికెట్లు కావాలి. ఈ దశలోనూ కెప్టెన్ జాసన్ హోల్డర్ 40 పరుగులతో నాటౌట్&zwnj;గా నిలిచాడు. చివరి వరుస బ్యాట్స్&zwnj;మెన్&zwnj;లలో ఇద్దరూ రనౌట్ కావడంతో విండీస్ 289 పరుగులకు ఆలౌట్ అయ్యింది. పాక్ తన 400వ టెస్టులో 56 పరుగులతో నెగ్గి ఊపిరి పీల్చుకుంది. పాక్ నెగ్గినా.. విండీస్ తన పోరాటంతో ఆకట్టుకుంది.
బ్రావో కాసేపు నిలిచినా, చివరి ఇద్దరు బ్యాట్స్&zwnj;మెన్ రనౌట్ కాకుండా ఉన్నా మ్యాచ్ డ్రాగా ముగిసేదే. కానీ వెస్టిండీస్ బ్యాడ్&zwnj;లక్. పాక్&zwnj;కు దుబాయ్ గడ్డ మీద పదకొండు టెస్టుల్లో ఇది పదో విజయం కావడం విశేషం. పాక్&zwnj;లో శ్రీలంక క్రికెటర్లు ప్రయాణిస్తోన్న బస్సుపైకి ఉగ్రవాదులు దాడికి పాల్పడిన నాటి నుంచి ఏ దేశం కూడా పాక్&zwnj;లో క్రికెట్ ఆడేందుకు ముందుకు రావడం లేదు. దీంతో తటస్థ వేదిక అయిన దుబాయ్&zwnj;నే పాక్ తన హోం గ్రౌండ్&zwnj;గా మలుచుకుంది. విండీస్&zwnj;పై విజయంతో టెస్టుల్లో అత్యధిక విజయాలు సాధించిన కెప్టెన్&zwnj;గా మిస్బా 23 విజయాలతో గ్రేమ్ స్మిత్, క్లైవ్ లాయిడ్&zwnj;ల సరసన నిలిచాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.